นิกเกอิปิดเช้าลดลง 41.75 จุด วิตกเกาหลีเหนือยิงขีปนาวุธ
นิกเกอิปิดเช้าลดลง 41.75 จุด วิตกเกาหลีเหนือยิงขีปนาวุธ
15 พ.ค. 2560

ดัชนีนิกเกอิตลาดหุ้นโตเกียวปิดภาคเช้าปรับตัวลงในวันนี้ โดยดัชนีนิกเกอิปิดภาคเช้าลดลง 41.75 จุด หรือ -0.21% แตะที่ 19,842.15 จุด เนื่องจากนักลงทุนวิตกกังวลหลังจากที่เกาหลีเหนือได้ทดสอบยิงขีปนาวุธเมื่อวานนี้ ขณะที่หุ้นกลุ่มส่งออกร่วงลงเนื่องจากการแข็งค่าของเงินเยน หลังจากสหรัฐเปิดเผยข้อมูลเศรษฐกิจที่ซบเซา
โบรกเกอร์กล่าวว่า บรรยากาศการซื้อขายได้รับแรงกดดันจากความตึงเครียดทางการเมืองระหว่างประเทศ หลังจากที่เกาหลีเหนือได้ยิงทดสอบขีปนาวุธรุ่นใหม่เมื่อเช้าวานนี้ และข่าวที่ว่ามีประเทศต่างๆอย่างน้อย 150 ประเทศถูกโจมตีทางไซเบอร์ครั้งใหญ่ จากไวรัสเรียกค่าไถ่ WannaCry
ขณะที่หุ้นกลุ่มส่งออกร่วงลงเนื่องจากเงินเยนแข็งค่าเมื่อเทียบกับดอลลาร์สหรัฐ หลังจากกระทรวงพาณิชย์สหรัฐเปิดเผยว่า ยอดค้าปลีกเพิ่มขึ้น 0.4% ในเดือนเม.ย. ซึ่งน้อยกว่าที่นักวิเคราะห์คาดว่าจะเพิ่มขึ้น 0.6%
ทั้งนี้ หุ้นฮิโน มอเตอร์ ร่วงลง 2.4% หุ้นซูบารุ ลบ 1.8% และหุ้นอีซูซุ ดิ่งลง 8.2%
 